Intel

Intel Corporation silih tunggil pautsahaan multinasional Amérika miwah pautsahaan teknologi sané makantor pusat ring Santa Clara, California, ring Silicon Valley. Manados pabrikan chip semikonduktor pinih ageng miwah manilai pinih duur ring guminé mawit pikolihan ipun, miwah pangembang seri mikroprosésor x86, pinaka procésor ring makehan komputer paragaan (PC). Intel magenah ring paringkat No. 46 ring Lis Fortune  500 2018 saking makeh pautsahaan pinih ageng ring Amérika Serikat mawit pikolihan total nyané. Intel is incorporated in Delaware.

Intel ngamasok mikroprosesor antuk pangardi sistem komputer sekadi Apple, Lenovo, HP, dan Dell. Intel taler ngardi chipset papan inan, pangontrol antarmuka jaringan miwah sirkuit maintregrasi, memori flash, chip graphik, prosésor kaleket miwah piranti liyané kakait sareng komunikasi miwah kumputasi.

Intel Corporation kaadegang ring tanggal 18 Juli 1968 olih parintis semikonduktor Robert Noyce miwah Gordon Moore (saking hukum Moore), miwah kakaitang sareng kapemimpinan éksekutif miwah visi Andrew Grove. Aran pautsahaan teges ipun ancengan saking kruna "int"egrated miwah "el"ectronics, antuk satunggal pangadeg Noyce sampun dados panemu utama sirkuit kaintegrasi (mikrochip). Punika taler "intel" silih tunggil paistilah antuk inpormasi intelijén taler ngaranin ipun pateh. Intel punika pangawit ngembangang chip memori SRAM miwah DRAM, sané ngawakilin makehan bisnis nyané ngantos warsa 1981. Yadiastun Intel ngaripta mikroprosésor komérsial kapertama ring gumi chip warsa 1971, wawu polih kajayaan ri kala the komputer paragaan (PC) puniki manados bisnis utama.

Ring duk warsa 1990-an, Intel mainvestasi akéh ring désain mikroprosésor anyar sané ngadorong patumbuhan industri komputer. Duk periode puniki, Intel manados pamasok mikroprosésor dominan antuk PC miwah kaloktah mawinan kawanenan ipun miwah anti-pasaingan ring genah pasar ipun, kautama pantaraning Advanced Micro Devices (AMD), taler parjuangan sareng Microsoft antuk mingaturin arah industri PC.

Pusat Teknologi Sumber Kabuka ring Intel host PowerTOP miwah LatencyTOP, taler ngadukung proyék sumber kabuka liyanan sekadi Wayland, Mesa3D, Threading Building Blocks (TBB), miwah Xen.

Pustaka

Kategori:Pautsahaan